El CB Burjassot inicia les celebracions pel 40 Aniversari amb un vi d’honor en agraïment als seus patrocinadors
2025-07-24

El 25 de febrer de 1982 naixia el CB Burjassot, amb tota la il·lusió del món i amb ganes infinites que el bàsquet fora un esport de referència a Burjassot. Així, el club de bàsquet local quedava oficialment constituït i, la seua progressió esportiva, no ha pogut ser millor. Una data molt marcada per a tots i totes els que han format part del club, al llarg de quatre dècades i que, enguany, suposa un aniversari molt especial.

Per aquest motiu, el CB Burjassot durà a terme, enguany, diferents activitats per a celebrar el seu 40 aniversari. La primera celebració serà un vi d’honor, en agraïment tant als seus patrocinadors com a l’Ajuntament de Burjassot, pel suport que al llarg de tots aquests anys han mostrat al club burjassoter. Aquest acte, en el qual es compliran totes les mesures sanitàries establides, tindrà lloc el divendres 18 de febrer a les 20.30 hores, en el Pavelló Cobert Municipal.

El segon acte del mes serà la presentació de tots els equips del club, la qual se celebrarà el dissabte 26 de febrer.